Locale-PO-0.24 - Perl module for manipulating .po entries from GNU gettext - metacpan.org\n0.27 (COSIMO on 2014-12-15) 0.2103 (PERLOVER on 2012-04-11) 0.21 (KEN on 2008-05-19) 0.20 (KEN on 2008-03-17) 0.17 (ALANSZ on 2007-05-22) 0.16 (ALANSZ on 2005-11-08) 0.26 (COSIMO on 2014-12-14) 0.25 (COSIMO on 2014-12-14) 0.24 (COSIMO on 2014-05-29) 0.23 (COSIMO on 2013-02-06) 0.22 (COSIMO on 2012-09-03) 0.19 (KEN on 2008-03-14) 0.18 (KEN on 2008-03-14) 0.15 (ALANSZ on 2005-08-14) 0.14 (ALANSZ on 2004-12-08) 0.13 (ALANSZ on 2004-11-23) 0.12 (ALANSZ on 2004-10-05) 0.11 (ALANSZ on 2000-07-24) 0.10 (ALANSZ on 2000-07-22) Locale-PO-0.24\n29 May 2014 14:42:51 GMT\nTesters (1033 / 1 / 0)\nJump to version 0.27 (COSIMO on 2014-12-15) 0.2103 (PERLOVER on 2012-04-11) 0.21 (KEN on 2008-05-19) 0.20 (KEN on 2008-03-17) 0.17 (ALANSZ on 2007-05-22) 0.16 (ALANSZ on 2005-11-08) 0.26 (COSIMO on 2014-12-14) 0.25 (COSIMO on 2014-12-14) 0.23 (COSIMO on 2013-02-06) 0.22 (COSIMO on 2012-09-03) 0.19 (KEN on 2008-03-14) 0.18 (KEN on 2008-03-14) 0.15 (ALANSZ on 2005-08-14) 0.14 (ALANSZ on 2004-12-08) 0.13 (ALANSZ on 2004-11-23) 0.12 (ALANSZ on 2004-10-05) 0.11 (ALANSZ on 2000-07-24) 0.10 (ALANSZ on 2000-07-22)\nDiff with version 0.27 (COSIMO on 2014-12-15) 0.2103 (PERLOVER on 2012-04-11) 0.21 (KEN on 2008-05-19) 0.20 (KEN on 2008-03-17) 0.17 (ALANSZ on 2007-05-22) 0.16 (ALANSZ on 2005-11-08) 0.26 (COSIMO on 2014-12-14) 0.25 (COSIMO on 2014-12-14) 0.23 (COSIMO on 2013-02-06) 0.22 (COSIMO on 2012-09-03) 0.19 (KEN on 2008-03-14) 0.18 (KEN on 2008-03-14) 0.15 (ALANSZ on 2005-08-14) 0.14 (ALANSZ on 2004-12-08) 0.13 (ALANSZ on 2004-11-23) 0.12 (ALANSZ on 2004-10-05) 0.11 (ALANSZ on 2000-07-24) 0.10 (ALANSZ on 2000-07-22)\nFix inline "\_n" not being escaped properly. RT #96016 Thanks to Jeff Dearney for bug report and patch.\nTo install Locale::PO, simply copy and paste either of the commands in to your terminal


Zerutik hartzen den perspektiba berriaren bila - Araba - Alea.eus\nZerutik hartzen den perspektiba berriaren bila\nJuanma Gallego 2019-11-09 06:00\nTeknologia aurreratu ahala, droneak gero eta eskuragarriagoak bihurtu dira, duela urte batzuk imajinaezinak ziren ahalmenekin batera, gainera. Irudi eta bideo ikusgarriak ez ezik, beste hainbat zereginetan hasi dira erabiltzen. Dena dela, zaletuek uste dute horien erabilera arautzeko martxan jarri den araudia oso murriztailea dela.\nHemendik bi urtera baliteke aurrenekoz Lurra ez den beste planeta batean drone bat agertzea. Hau ez da ez merke saltzen den hauts informatibo horietako bat, datorren urteko uztailean martxan jarriko den Mars 2020 espedizioaren parte bat baizik. Hemendik bost urtera edo, are harrigarriagoa den beste misio bat abiatuko du NASAk, kasu honetan Saturnoko Titan ilargira. Dena ondo bidean, Dragonfly izeneko droneak Lurrarekin antza izugarria duen baina izoztuta dagoen mundu zoragarri bat erakutsiko digu, duela 50 urte gizaki bat Ilargian ikusi genuen modu berdinean.\nAzken urteetan helikoptero txiki hauek eragin duten iraultzaren adierazle dira misio horiek, baina askoz gertuago ere gertatzen ari dira iraultza txikiak: produktuen banaketan, ikus-entzunezkoetan, segurtasunean edota ikerketan. Ohi bezala, aukerak eta arriskuak azalduko dira, lehen aizkora sortu zen unetik bertatik teknologia bi alde horiekin hornituta datorrelako.\nZaletuen alorrera iritsi da teknologia hau, eta gero eta ohikoagoa da tramankulu hegalari txiki horiek zeruan ikustea. Eduardo Canterla laudioarra da zaletu horietako bat, eta grinaz hitz egiten du gaiari buruz. Laudiotik gertu dagoen mendi batera joan eta autoaren maletategitik atera du haren tramankulu txikia. Errotore txikiak zabaldu eta di-da batean martxan jarri da eulitzarra, drone izenaren jatorrian dagoen soinu berezi horrekin batera. Gailua maneiatzeko sakelako telefonoa hartu eta egokigailu berezi batean txertatu du. Teknologiaren mirariak, telefonoa dronea kontrolatzeko urrutiko agintea bihurtu da. Bertan ikusten da dronea GPS koordenadak hartzen ari dela. Modu horretan jakingo du nora bueltatu behar den, bueltatu behar denean: agindu hori jasotzen duenean edo urrutiko agintearekiko kontaktua galtzen duenean, hain justu.\nZerura doa gailua, baina ez urrunegi. Ez harago ezin duelako joan, gehiegi urruntzea debekatuta dagoelako baizik. "Gaur egungo araudiaren arabera, 20 metroko altuera hartu ahal dugu, eta 120 metroko distantziara joan, beti ere kontaktu bisuala mantenduta". Gailuak dituen aukerak, baina, oso bestelakoak dira, eta teorian zortzi kilometroko distantziara urrun daiteke, ordu erdiko autonomiarekin.\nHoriek ez dira orain legeak ezartzen dituen muga bakarrak. Badira beste eskakizun asko: aireportuetatik eta beste hainbat puntutatik zortzi kilometroko distantzia mantendu behar da, gauez ezin daiteke hegan egin, ezta hiriguneen gainean ere. "Praktikan, eta legeari zorrotz eta hitzez hitz begiratzen badiozu, Espainia osoan oso toki zehatz konkretuetan besterik ezin da hegan egin", kexu mintzo da Canterla. Azaldu duenez, zaletu gehienek hegaldiak arautzearen beharra ikusten dute, baina gaur egungo eskakizunak gehiegizkotzat jotzen dituzte. "Denboraldi batez, hainbat irudi ikusgarri hartzeko pribilegioa izan dugu. Nolabait esateko, askatasunaren zaporea dastatzeko modua izan dugu, baina, tamalez, gauzak jada ez dira horrela", nabarmendu du. "Nire argazkietako batzuk errepikaezinak dira, horiek araudia ez zegoenean eginak direlako. Gaur egun, ezin dut halako irudirik hartu". Zaletuak babestu du debekatuta dauden leku asko ez direla arriskutsuak. "Beste gauza guztietan bezala, hemen sena erabiltzea da kontua. Argi dago ez zarela hurbilduko helikoptero batera, eta ez duzula dronea jendearengana hurbilduko".\n"Denboraldi batez, askatasunaren zaporea dastatu dugu. Tamalez, gauzak aldatu dira". EDUARDO CANTERLA\nGaur egun hegal egiten duten hegazkin txiki askok dituzten segurtasun neurriak droneenak dituztenak baino kaskarragoak direla argudiatu du zaletuak. Sentsoreak, adibidez. Hori erakusteko, guregana hurbildu du gailua. Hurbildu bai, baina pare bat metrora iritsita geldirik geratu da aparailua, sentsoreek eragozpen bat atzeman dutelako. Neurri batean, Isaac Asimovek zehaztu zituen robotikaren lehen legeari kasu egin dio aurrean dugun droneak. "Robot batek ezin diezaioke gizaki bati kalterik egin, ezta gizakiak kalterik jasan dezan utzi edo onartu ere".\nMomentuz lege horretako lehen zatia da gailuak betetzen duena. Bigarrena, hau da, gizakiek kalterik ez jasotzeko baldintza, ezin du bete, autonomoa eta adimentsua ez delako. Baina lege hori bere osotasunean betetzeko filosofian lagungarriak izan daitezke droneak. "Orain larrialdieetan droneak erabiltzeko lizentziak eskaintzen ari dira", azaldu du Canterlak. "Pentsa zenbat aukera irekitzen diren mendian edo basoetan galdutako jendea aurkitzen laguntzeko". Erraza da irudikatzea herri baten inguruan galdutako norbaiten bila ari den halako jende partida bat, bai. Orain irudikatu bilaketa hori droneekin. Argiak eta zoom-dun kamerak zein sentsoreak dituzten droneez osatutako erreskate sorta bat, hain zuzen. "Pentsa zein modu azkarrean eta errazean miatu daitezkeen zirrikitu guztiak", iradoki du Carterlak. Harago joanda, zenbait dronek sentsore termikoak dituztela azaldu du, eta landarediaren artean botata edo elur-jausi baten ondorioz elurpean dauden gorputzak aurkitzeko gako izan litezke.\nLouis van Gaal entrenatzaileak bere garaian bota zuen "beti negatibo, inoiz ez positibo" horren haritik, munduari samintasunez begiratzen diotenek ere irudikatu ahal dute drone sorta hori armaturik, izututa eta korrika ari diren gizakien atzetik. "Bai,teknologiarekin beti gertatzen da hau", azaldu du zaletuak. "Mundu honetan badira autoak eta badira tankeak, baina autoei buruz hizketan ari garenean ez ditugu tankeekin alderatzen".\nHedabide askotan droneei buruzko irudi negatibo bat zabaltzen ari dela uste du Canterlak, eta zaletuek irudi horren ondorioak lehen eskutik bizitzen ari direla dio. "Jarri zaigun irudi ia kriminala ez da bidezkoa. Tira, beti egongo da ganorabakoren bat, eta autobidean orduko 240 kilometrora doazenak ere badira, baino ez ditugu gidari guztiak epaitzen zoro batzuek egindakoagatik". Sare sozialetan ere iruzurretan oinarritako irudiak zabaltzen ari direla ohartarazi du; hegazkinen kontra jo duten droneen irudi faltsuak, esaterako. "Horrekin badago jendea paranoia hartu duena. Oroitzen naiz behin Nerbioiko ur-jauzian andre bat etorri zitzaidala, oso aztoratuta, dronearekin ari nintzelako, esanez ez zuela nahi bere burua irudietan agertzea. Alboan jende pila zituen, sakelakoarekin argazkiak hartzen. Irudi horietan bere aurpegia lasai asko agertzekoa zen, baina haren kezka bakarra zen zeruan distantzia handira zegoen nire droneak hartutako irudietan bera agertzea. Zoratzekoa da".\nKontua ez da mugatzen eztabaidatzera hegan ari den teknologia puska baten atzean Star Wars-en heriotzaren izarra ikusten dutenekin. Instagramen edo Youtuben droneekin ateratako irudien bila modu aktiboan ari den jendea badagoela azaldu du Canterlak. "Saiatzen dira irudi horietan debekatuta dauden tokiak aurkitzen, eta egileak salatzen. Ez da broma. Nire lagun bati 890 euroko isuna iritsi berri zaio, debekatuta dagoen toki batean hegan egiteagatik. Eta salaketa horietan ari diren partikularrak daudela pentsatzea ere! Hortik paranoia. Jendeak ez du hori propio egiten, esaterako, errepidean orduko 130 kilometrora doan norbait ikusten badu". Gauzak horrela, zuhurtzia askorekin ari dira zaletuak irudiak zabaltzerakoan. ALEAk hori egiaztatu ahal izan du hainbat zaleturekin kontaktuan jarri denean, eta baita horretan ari diren profesionalekin ere. Hortaz, beharrezkoa da oharra: hemen agertutako irudiak droneei buruzko araudia martxan jarri baino lehen ateratakoak dira. Dakigula, inor ez da zauritua izan. Badaezpada ere.\nEskerrak eman nahi dizkiogu Drone by Drone enpresari bideo honetarako irudiak lagatzeagatik.


Covid-19aren krisiaren ondoren errekuperatzeko gaitasunaren analisia | BCSC - Zibersegurtasun Euskal Zentroa\nMaiatzaren 29an eta ekainaren 25ean, Jeffrey Wheatmanek, Gartner-eko VP analistak, eta Javier Diéguezek, BCSCko zuzendariak, bi webinar eskaini zituzten COVID-19aren pandemiaren, horren ondorioen eta COVID ondorengo aroan zibersegurtasunean sortu diren aukeren inguruan.\nZibersegurtasunaren gorabeherak saihestezinak dira\nAzken hilabeteetan, herritarrek oro har eta enpresa eta erakunde ezberdinek nabarmen egin dute gora zibersegurtasun-arloko gorabeherekiko esposizioan, eta COVID-19ak eragindako pandemia dela-eta sortutako egoera berrira egokitu behar izan dute. Erasoak saihesteko gakoa prebentzioa eta detektatzea dira, eta, hori nahikoa ez bada, azkar eta modu eraginkorrean erantzutea. Horretarako, segurtasun-planak eta negozioaren jarraipeneko planak funtsezkoak dira.\nCOVID-19a medio, enpresek eta langileek egoerara egokitu behar izan dute aurrera egiteko, eta, horretarako, 3 gako oinarrizkoak izan dira: orain arte ezagutu gabeko egoerari aurre egitea; batzuetan, beharrezkoa izan da operatiboa oinarrizko zerbitzuetara murriztea edota hornidura-kateak etetea; eta digitalizazio bizkortuari aurre egitea telelanera joaz, ia mundu osoan nahitaez konfinatzera behartutako denboraldiaren ondorioz. Hori guztia dela-eta, bat-bateko aldaketa gertatu da enpresen erritmoan eta lehentasunetan.\nEnpresa gehienek negozioaren jarraipen-planak aktibatu dituzte. Aurreikusten ez ziren eta orain arte ia ezezagunak ziren erronkei aurre egin behar izan diete, eta, ondorioz, kasu askotan inprobisaziora jo behar izan dute. Egoera bitxi orokorra dela-eta, ziberkriminalak etekina ateratzen ahalegindu dira, eta, beraz, ziber erasoak nabarmen gehitu dira; esate baterako, ransomwarearena.\nWebinar hauetan proposatutako gomendioak errazak eta oso argiak dira: batez ere adi egotea eta gorabehera ezberdinen aurrean erantzuteko protokoloak eguneratuta izatea egiaztatzea, fidagarritasun-mailak berriz ebaluatzea eta segurtasun-zuloetan berehala zuzentzeko aukera izatea. Egoera berri honetan nahiz hurbileko etorkizunean jarraitu beharreko protokoloek urrunetik eskuratzeko modukoak izan behar dute; beraz, zentralizatuta egoteaz gain, ondoren gertatutako guztiaren ikerketa egiteko aukera eskaini behar dute. Horretarako, urruneko sarbideak jardunbide egokiak eta/edo segurtasun-estandarrak bete behar ditu, antibirusa, eguneratzeko partxeak, puntuz puntu zifratutako komunikazioa, e.a. erabiltzea bezalako neurriak barne.\nEz dago %100 segurua den irtenbiderik, eta telelana ez da salbuespena\nEtorkizun seguru batera iristeko, oinarrizkoa da orainaldiko gabeziak ezagutzea. Edozein enpresa, eta, hortaz, bertako langileak, telelanak dituen arriskuez jabetu behar du. Lehenik eta behin, eta etxetik lanean hasteko sortutako presa medio, erabiltzaileak gutxi prestatuta zeuden, eta prozesu korporatibo gehienak errealitate honi aurre egiteko pentsatu gabe zeuden. Enpresak funtzionatzeko modua aldatu behar du, normalean tokiko sarera konektatuta dauden ekipo korporatiboak kontrolatuta edukitzetik erakundetik kanpoko ekipoak monitorizatu behar izatera igarotzeko.\nBaina hemen ez dira erronka berriak amaitzen. Enpresek eta erakundeek detektatzeko eta erantzuteko gaitasun berriak indartu edo, batzuetan, sortu behar izan dituzte. Horren haritik, faktore askoren autentifikazio-sistemak erabili behar izan dira, online bileretara joaten zirenak edo datuetara urrutitik sartu behar zuten erabiltzaileak benetan haiek zirela ziurtatzeko.\nGainera, eta aldi berean, telelanerako ekipo batzuen segurtasun-gabeziak zirela-eta (kasu honetan ekipoen administrazioa oinarrizkoa da), datuen galeraren prebentzio-sistemak eta endpoint babes-sistemak erabili behar izan dira. Baina batez ere beharrezkoa izan da etxetik lan egin behar zuten profesionalak telelanak dituen arriskuen gainean trebatzea eta horien berri ematea (dena pribatutasunari eustearren) eta ekipoak monitorizatzeko sistemak berkonfiguratzea. Bestalde, krisi honek baita ere balio izan du arriskua kudeatzeko taldeek negozioaren jarraipen-planak sortzeko lan egiteko.\nAzken finean, krisi honek indartuta ateratzeko balio diezaguke eta, etorkizunera begira, arriskuak gutxiagotzeko eta anekdota soil bat bihurtzeko gai izateko. Horrek sistema seguruagoak ekarriko dizkigu, egungo industria-egitura garatzeaz gain.\nBehin erasoa jasanda, lehen urratsa da esposizioa mugatzea eta erantzun eraginkorra ematea.\nFuntsezkoa da adi egotea eta gorabeheren aurreko erantzun-protokoloak eguneratuta daudela egiaztatzea.


Ura kudeatzeko programek Ingurumen Sailaren 2006ko aurrekontuaren herena hartzen dute. | Consumer\nUra kudeatzeko programek Ingurumen Sailaren 2006ko aurrekontuaren herena hartzen dute.\nBasoko suteen eta klima-aldaketaren aurkako ekimenak areagotu egingo dira\nIngurumen Ministerioak 3.403 milioi euro izango ditu datorren urtean, aurten baino %11,48 gehiago, 2006rako Estatuko Aurrekontu Orokorren lege-proiektuaren arabera. Sail horretako titularrak, Cristina Narbonak, atzo nabarmendu zituen URA programaren inbertsioak, ibaiak eta kostak kontrolatzeko 520 pertsona finko kontratatzea, eta basoko suteen eta klima-aldaketaren aurka borrokatzeko ekimenak areagotzea.\nIngurumen-ministroak iragarri zuenez, Gobernuak lege-mailako arau bat prestatu du, arroen artean uraren eskubideak trukatu ahal izateko lehortearen “egoera berezi eta larriari” aurre egiteko. Gainera, bere sailak, autonomia-erkidegoekin batera, eskualderik kaltetuenen jarduera ekonomikoari eusteko estrategiak aztertuko ditu, eta irtenbide alternatiboak aurkituko ditu, hala nola lurpeko uren ikerketan sakontzea, ureztatzaileek eskatzen duten bezala.\nDatorren urterako aurrekontuaren programa garrantzitsuenen artean uraren kudeaketa eta azpiegiturak daude, 1.446,69 milioi euro, Ministerioaren aurrekontuaren herena baino gehiago (%19,9ko igoera). Era berean, uraren kalitateari buruzko programak 554 milioi izango ditu; natur ingurunea babestu eta hobetzeko programak, 234 milioi; kostaldeko jarduerek, 189 milioi; eta meteorologiak, 38 milioi.\nHonako programa hauetan ere inbertituko da: baliabide hidrikoen lurralde-antolamendua (22 milioi); ingurumena babestu eta hobetzea (42 milioi); klima-aldaketa prebenitzeko jarduerak (bi milioi); eta lurzoruak deskontaminatzeko eta hondakinak kudeatzeko ikerketa (13 milioi).\nBeste partida garrantzitsu batzuk hauek dira: 15 milioi presen segurtasunerako; 16 milioi, lurpeko uren kontrolerako; 225 milioi, arazte- eta berrerabiltze-teknologia hobetzeko; 186 milioi, lehortearen eta uholdeen ondoriozko arrisku-egoeretarako; eta 143 milioi, parke nazionaletarako.\nAitzitik, Estatuko Ur Sozietateek %14,22 murriztu dute aurrekontua, 1.240 milioi euroraino, Administrazioari itzuli behar zaizkion maileguen partida murriztu egin delako.\nBestalde, ministroak iragarri zuen 2006an aztertuko den erreforma fiskalaren esparruan “zerga ekologikoak sartuko direla”, eta horiek Ministerioaren aurrekontua bera baino garrantzitsuagoak izan zitezkeela, nahiz eta ez zuen aurreratu zerga horiek nolakoak izango diren eta zer kargatuko duten. “Ez kutsatzea baino garestiagoa da” esan zuen.\npresupuesto-eu programas-eu ura


Alboan::Liburutegia: Gatazkak konpontzea. Lehen Hezkuntza\nALBOAN:: Gatazkak konpontzea. Lehen Hezkuntza (http://centroderecursos.alboan.org/eu/registros/1974-manejo-de-conflictos-primaria)\nGatazkak konpontzea. Lehen Hezkuntza\nMH_Conflict....pdf (229.0 KB)\nMH_Gatazkak....pdf (226.0 KB)\nGatazkak konpontzea. Lehen Hezkuntza Bilbao: Alboan, 2002\nLehen Hezkuntza, Heziketa Informala, Gatazken Konponbidea\nMunduko Hiritarrok. Gure munduko protagonistak gara diziplina anitzetarako bat da eta herritartasuna lantzea du helburua: Proiektua ikastetxei eta asialdi taldeei zuzenduta dago. Proposamena transbersala da ikastegietako edukietatik abiatuz herritartasun konprometitu eta solidarioa eraikitzea bideratzen du. Proposamen honetan honako hau ikasiko dugu: beharrezkoa da gure eskudideak besteen eskubideak erekonozitzeko daukagun betebeharrarekin orekatzea. Pertsona guztientzako mundu justu eta duinago eraikitzeko beharrezkoa da denok gure ekarpena egitea. Eguneroko elkarbizitzan sorteen diren gatazkei modu baketsuan aurre egiteak garapen pertsonala eta soziala bideratzen ditu.


Etxebizitza alokatzea: Gehiegizko erreserba bat sinatu dute etxea alokatzeko | Aldizkaria | EROSKI CONSUMER\nHerritar batzuek bermea ordaindu zuten erreserba bat egiteagatik, eta konpromisoa hartu zuten data jakin batean etxebizitza alokatzeko kontratu bat sinatuko zutela eta ia 6.000 euroko abala aurkeztuko zutela sinatzerakoan. Baina etxearen jabeak atzeratu egin zuen sinatzeko eguna, kontratuan hitzartuta ageri zena, eta, ondorioz, kontsumitzaileek auzitara jo zuten eta kalte-ordaina eskatu zuten: ordaindu zutena halako bi eman ziezaietela. Kontratuak ez zuen esaten etorkizuneko maizterrari zenbateko kalte-ordaina eman behar izango zitzaion jabeak atzera eginez gero, baina bai, aldiz, alderantziz gertatuko balitz, eta, hori ikusita, Madrilgo Probintzia Auzitegiak erabaki zuen klausula hori gehiegizkoa zela, eta berme gisa jasotakoa halako bi ordaintzera zigortu zuen jabea (2012ko urriaren 29koa da epaia). Eta esaten du, halaber, baliogabea zela hitzartutako datan abala aurkeztera behartzen zuen klausula, zeren ez baitzitekeen jakin noiz emango zieten etxea, erabiltzeko baimen eta guzti. Eskakizun hori eginda, maizterrak behartu egiten zituzten aldez aurretik ordaintzera abala osatzeak zituen gastuak, eta abala etxean sartu baino lehenago sinarazita, gainera, handitu egiten ziren abalaren mantentze-gastuak.


Les données concernant 2009 confirment la récession. L'analyse économique 115 est publiée. — Manu Robles Arangiz Fundazioa\nVous êtes ici : Accueil › Articles › Les données concernant 2009 confirment la récession. L'analyse économique 115 est publiée.\nLes données concernant 2009 confirment la récession. L'analyse économique 115 est publiée.\nDans cette analyse de la conjoncture on trouvera des informations sur la situation de l'emploi au Pays Basque Sud pour l'année 2009 ainsi que d'autres indicateurs économiques clés. Le sujet spécial du mois concernera la situation des Services Sociaux dans la Communauté Autonome Basque et en Navarre. gaia Euskal Autonomia Erkidegoko eta Nafarroako gizarte-zerbitzuen egoera izango da oraingoan.\n2009an BPGd-ak izandako bilakaerari buruzko datu aurreratuek atzeraldiaren jarraipena erakusten dute, bai Hego Euskal Herrian (HEH), eta baita bere inguruan ere. Urtean zehar 58.700 lanpostu (enpleguaren %4,7) galdu dira eta enplegu suntsipenak, hein handi batean, aldi baterako langileen kolektiboan oinarritzen jarraitzen du. Urtealdian zehar galdutako lanpostuetatik 46.000, gizonei zegozkien, eta 12.700, berriz, emakumezkoei; hortaz, lanean aritu diren gizonezkoak 655.400 izan dira, eta emakumezkoak, 534.200.\nGizartezerbitzuak. Egoitzako tokiaren azken kostuaren %43,5 erabiltzaileak ordaintzen duelarik, beraren premia duten biztanleei gastu handiena eragiten dien gizarte-zerbitzua da, banako kostu handienekoa ez ezik. Ekimen pribatuaren presentzia nabarmena da egoitza-zerbitzuetan, tokien %22 pribatuak dira eta (%31,4 baino ez dira publiko, eta %46,6, itunpeko). Nafarroako Foru Erkidegoan, 65 urte baino gehiago eta eguneroko oinarrizko ekintzak gauzatzeko ezintasuna duten 44.300 pertsona daude. Horiexek hartu ditugu gizarte-zerbitzuen beharra duen erreferentziako biztanleriatzat. Horietatik, ordea, zerbitzuren bat jasotzen duten pertsonak 6.660 besterik ez dira.\nLire le document D'autres exemplaires de la collection


«Eta guretzat, zer?», Joanes Urkixo | BINKE\nEta guretzat, zer?\nPasa den mendeko 60ko hamarkadaren amaieran, Euskal Herrian kulturaren pizkunde handia bizi izan genuen. Artean, Francoren erregimena bere gorenean zegoen eta Euskal Herritik sor litekeen edozein adierazpen zigortua zuen, bereziki euskal kulturari eta hizkuntzari lotuta zeudenak.\nGiro hartan, 1969 urteko Galdakaoko jaietan bi gauza adierazgarri jazo ziren: lehena, Regio zinema aretoa jendez gainezka eta kantari haiek guztiak, Estitxu eta Ez Dok Amairuko kideak —Mikel Laboa, Benito Lertxundi, Xabier Lete, Lourdes Iriondo…— entzutearen lilura. Bigarrena, jendetza baten aurrean egindako karrozen desfilea non, euskal gai ezberdinen artean, batek Galdakaoko ikastola irudikatzen baitzuen, etxetxo baten barruan ume batzuk eramanez eta kanpoan nor eta neu, Joserra Sainz zenarekin, «Eta guretzat zer?» galdetzen zuen pankarta baten ondoan, adin guztietarako hezkuntzaren legeztapena errebindikatuz.\nHalako arrakastak bultzatuta, hurrengo urtean jende gazteak berezko Euskal Jai egun bat antolatzen saiatu ziren eta gu, gazteagook, laguntzera deitu gintuzten. Besteak beste, kartoi banda bat antolatu eta Urrutikoetxearen zerrategiaren ondo orubean entseatzen hasi ginen iluntzero, adoretsu eta abilezia eskasarekin, ospakizunaren eguna gerturatu ahala. Ez genuen arduren emaitza ikusi, ordea, gobernari frankistek, aurreko urteko eskarmentuarekin, jaia debekatu baitzuten.\nZorionez, frankismoa Josafaten landara joan eta euskal hezkuntza adin guztietara hedatu zen, unibertsitatera ere bai, euskal jaiak nonahi ospatu ziren eta guk, azkenean, turuta jotzeko abagunea izan genuen.\n«Ausardia kulturarentzat», Dani Lara


Algara Gauak by Euskaltel - Kursaal | Euskaltel Blog\nAlgara Gauak by Euskaltel – Kursaal\nBarrea da bizitzaren gatza eta piperra, eta Euskaltelen ondo hornituak gaude horretatik; horregatik gonbidatu nahi zaitugu gure “Algaragauetara”. Ezin diozu ihes egiten utzi umore oneneko hitzordu honi. Bakarrizketarik onenetako hiru dauzkazu zain. Animatzen zara?. Hartu parte zozketan!\nMartxoak 13, ostiral • KURSAAL (Donostia)\n2020/03/06tik 2020/03/09ra bitartean izango da indarrean sustapen hau. Euskaltelen bezeroentzat bakarrik da. 2020/03/10ean egingo da zozketa, eta 2020/03/11an argitaratuko dira irabazleen izenak webgunean. Telefono bidez jarriko da Euskaltel irabazleekin harremanetan.


ALBISTEAK - lindus2\nHEGAZTI MIGRATZAILEEN JARRAIPENA EGITEA\nINGURUMEN HEZKUNTZA ETA PARTAIDETZA\n• INGURUMENEKO BOLUNTARIOENDAKO PROGRAMA 2018\nAldaketak atzeman dira hegaztien migrazio-portaeran\nAbe 10, 2018 | BERRIAK\n2.000.000 hegazti migratzaile inguru zenbatu dira Lindus 2 mugaz gaindiko lankidetza proiektuaren bidez Lidus 2 mugaz gaindiko lankidetza proiektuaren bukaerako jardunaldia Aurizko Kultur Etxean egin da azaroaren 27an. Zer lan egin diren eta gauzak nola joan diren...\nHegazti migrazioa eta klima-aldaketa Lindus 2ren bukaerako jardunaldian\nAza 26, 2018 | BERRIAK\nMugaz gaindiko proiektua bukatzeko ekitaldia Aurizko Kultur Etxean eginen da azaroaren 27an, eta hainbat adituk txostenak emanen dituzte hegazti migratzaileen portaeraz eta klima-aldaketak Pirinioetan duen eraginaz. Lindus 2 mugaz gaindiko lankidetza proiektuak...\nLindus 2 proiektua Hegaztien Egunarekin bat\nUrr 5, 2018 | BERRIAK\nAsteburuan ekitaldi aunitz antolatuko dira Lindus mendian, Organbidexkako lepoan, Irunberriko Arroilan, eta Portalet nahiz Somport mendateetan. Urriaren 6an eta 7an, hegaztiekin loturiko ekitaldiak eginen dira Mendebaleko Pirinioetan, guztiak ere Lindus 2 mugaz...\nBeroa nagusi izan zen Aurizko jardunaldi ornitologikoan\nIra 25, 2018 | BERRIAK\nIrailaren amaierakoa baino gehiago uztailekoa edo abuztukoa zirudien tenperatura batek egin zien harrera igandean, Ornitologia eta Boluntariotza Jardunaldiaren kariaz, Auritzera joan ziren bisitariei. Zehazki, Interreg POCTEFA Lindus 2 mugan zeharko lankidetza...\n« Aurreko albisteak\nEskualdeen Garapenerako Europar Funtsak (EGEF) diruz lagundutako proiektua


María Lorena Ramírez - Wikipedia, entziklopedia askea.\nMaría Lorena Ramírez Hernández\nGuachochi (en) , 1995eko urtarrilaren 1a (26 urte)\natleta, iraupen-lasterkaria eta ultramaratoilaria\nMaría Lorena Ramírez Hernández (Guachochi, Chihuahua, Mexiko, 1995eko urtarrilaren 1a) mexikar korrikalaria da, tarahumara edo raramuri etniakoa. Mundu mailan ezaguna egin zen 2017an 50 kilometroko UltraTrail Cerro Rojo lasterketa irabazi ondoren, 07:20:00 denboran, eta huaratxeekin, oinetakorik eta kirol-ekipamendurik gabe. Errendimendu handiko atleta izan arren, ez du gobernuaren babesik jasotzen, baina garaipen bat lortzen duen bakoitzean, Mexikoko agintariek laudorioz betetzen dute eta harro daudela esaten dute. Ehunka raramuri haur ari dira bere pausuak jarraitzen Chihuahuako mendilerroaren altueretan zehar.\nMaría Lorena Ramírez Hernández Ciénaga de Noragachi herrian jaio eta bizi izan da, Guachochi udalerrian. Bere familiaren ganadua zaintzen du eta kirola egiten ere aritzen da, eta historikoki bere erresistentziagatik eta distantzia luzera korrika egiteko dituen dohain bereziengatik ezaguna den komunitate indigena mexikar bateko kidea da; izan ere, raramuri edo tarahumara hitzak "oin arinak" esan nahi du.\nBere neba, aita eta aitona ere korrikalariak izan dira, eta Mario neba bere lasterketa berdinetan parte hartzen ari da. María Lorenak distantzia handiagoko lasterketetan ere parte hartzen du (100 km), eta lasterketa horietako batzuetan lehenengoen artean geratu da.\nBere herrialdetik kanpo egin zuen lehen lasterketa (CajaMar Tenerife Bluetrail) Europan korritu zuen, 2017ko ekainaren 10ean zehazki, Kanarietako Tenerife uhartean (Espainia), antolakuntzak bertara zuzenean gonbidatua izan zelarik. Hala ere, proba honetan erretiratu egin behar izan zuen belauneko min handia zuelako ia 100 kilometroko ibilbidearen erdia baino gehiago eginda zuenean. 2018an, Lorenak Tenerife Bluetrail lasterketan parte hartu zuen berriro, eta Senior mailako hirugarren postuan amaitu zuen. Balentria honen ondorioz, nazioartean "Tenerife konkistatu zuen raramuri" bezala onartua izan zen, eta mundua harritu zuen espainiar uhartean 102 kilometroko lehia batean parte hartuz.\nBosgarren emakumerik onena izan zen eta 110. postuan sailkatu zen Overalleko ultramaratoian.\nAhal duen guztietan, nahiago du sandaliekin eta bere komunitateko arropa tradizionalarekin korrika egin, eta, are gehiago, marka garrantzitsuen merkataritza-eskaintzak baztertu ditu, bere kirol-materiala jantzi edo erabili dezan. Sandaliak, huaratxeak, neumatiko birziklatuekin eginak daude, eta bere jantzi guztiak berak eginak dira hamabi urte zituenetik, amak josten irakatsi zionetik.\nBere ibilbidean zehar, María Lorenak Cobreko sakanetako lasterketa ospetsuenen lehen tokietan kokatzea lortu du. Mendi sistema hori Mendebaldeko Mendilerro Amaren zati bat da, eta María Lorenak, entrenatzeko erraztasun gehiago zituzten korrikalariak eta horietako batzuk marka komertzialek ere babesten zituztenak, gainditu ditu.\nBere balentrien ondoren, pertsona eta erakunde batzuk prest daude Lorena Ramirezi laguntza ekonomikoa emateko atleta profesional gisa izango duen ibilbide oparoan. Kirol nazionalak figura berria du, 24 urte baino ez ditu, eta, beraz, garaipen eta errekord karrera luzea izango du oraindik.\nVogue aldizkariaren azala izan da, Mexiko 2019ko urrian, 20. urteurrenaren edizioan, eta esan beharra dago, aldizkaria ospetsuak elkarrizketatzen espezializatuta dagoela.\nLorena Ramírezek ez du kirol arroparik edo lasterketarako tramankulu berezirik erabiltzen korrika egiteko, baina 100 km ultramaratoia bost aldiz irabazi du.\nLorena ezaguna bazen ere, bereziki trail running giroan, bere ospea lehertu egin zen Netflixek bere bizitza kontatzen duen dokumental bat filmatu zuenean. "Lorena, oin arinekoa" du izena 28 minutuko film laburrak, non bere bizitza eta lasterketetan izandako esperientziak kontatzen dituen, eta, batez ere, bere herriko ohiturak.\n2016 Zaldi Zuriaren Ultramaratoia Chihuahua 2. 100 km\n2017 UltraTrail Cerro Rojo Tlatlauquitepec 1. 50 km 7: 20.00\n2017 Arroilen Ultra Maratoia Guachochi, Chihuahua 1. 100 km 12:44:22\n2018 Arroilen Ultra Maratoia Guachochi, Chihuahua 2. 100 km 13:26:14\n↑ (Gaztelaniaz) 20minutos. (2017-05-20). «Una tarahumara gana en México una ultramaratón corriendo con sandalias y falda» www.20minutos.es - Últimas Noticias Noiz kontsultatua: 2021-02-16.\n↑ (Gaztelaniaz) «Lorena Ramírez, una corredora de ultrafondo que compite en sandalias» El Correo 2019-12-22 Noiz kontsultatua: 2021-02-16.\n↑ (Gaztelaniaz) src="https://i2.wp.com/esbarrio.com/wp-content/uploads/2018/04/omar-porcayo-1.jpg?resize=150%2C150,+<img; Porcayo, ssl=1" width="40" height="40" alt="" />Omar. (2018-07-30). «#PinoleYFrijoles: La vida de Lorena Ramírez, ultramaratonista rarámuri» Barrio Noiz kontsultatua: 2021-02-16.\n↑ (Gaztelaniaz) Lugo, El Progreso de. (2017-05-21). «La falda de María Lorena» El Progreso de Lugo Noiz kontsultatua: 2021-02-16.\n↑ País, Ediciones El. (2017-05-19). «Una mujer tarahumara gana un ultramaratón en México sin equipación deportiva» Verne Noiz kontsultatua: 2021-02-16.\n↑ (Gaztelaniaz) «NACIDOS PARA CORRER: LA HISTORIA DE UNA TRIBU OCULTA, UN GRUPO DE SUPERATLETAS Y LA MAYOR CARRERA DE LA HISTORIA de CHRISTOPHER MACDOUGALL | Casa del Libro» casadellibro 2011-04-01 Noiz kontsultatua: 2021-02-16.\n↑ (Gaztelaniaz) «Lorena Ramírez: ORGULLO mexicano reconocido a nivel mundial (VIDEO)» La Verdad Noticias Noiz kontsultatua: 2021-02-16.\n↑ País, Ediciones El. (2017-06-08). «Nacida para ganar: así es la vida de la campeona de ultramaratones que corre en sandalias» Verne Noiz kontsultatua: 2021-02-16.\n↑ (Gaztelaniaz) «La tarahumara Lorena Ramírez: "Nunca me he entrenado para una carrera"» Marca.com 2017-06-08 Noiz kontsultatua: 2021-02-16.\n↑ (Gaztelaniaz) País, El. (2017-06-11). «La corredora rarámuri Lorena Ramírez se retira de la ultramaratón en Canarias» El País ISSN 1134-6582. Noiz kontsultatua: 2021-02-16.\n↑ (Gaztelaniaz) «Lorena Ramírez, la rarámuri que conquistó Europa» Quién 2018-06-13 Noiz kontsultatua: 2021-02-16.\n↑ (Gaztelaniaz) «Destacan tarahumaras en ultramaratón» El Diario de Juárez Noiz kontsultatua: 2021-02-16.\n↑ (Gaztelaniaz) «La ultramaratonista rarámuri no necesita tenis para ganar carreras de 100 kilómetros. Le bastan sus sandalias y su corazón. Aquí nos comparte su experiencia.» Red Bull Noiz kontsultatua: 2021-02-16.\n↑ (Ingelesez) Andrea Pacheco. (2019-11-30). «Lorena Ramírez: la corredora rarámuri que ha conquistado México y Europa» Azteca America Noiz kontsultatua: 2021-02-16.\n↑ «Lorena Ramírez, la corredora rarámuri que nos enseñó una valiosa lección deportiva» hubsports.mx Noiz kontsultatua: 2021-02-16.\n↑ a b (Gaztelaniaz) «Lorena Ramírez, la corredora rarámuri que gana ultramaratones» Hoteles City Express Noiz kontsultatua: 2021-02-16.\n↑ (Ingelesez) Sudcaliforniano, El. «Lorena Ramírez, la rarámuri ultramaratonista es la nueva portada Vogue» Noticias, Deportes, Gossip, Columnas | El Sol de México Noiz kontsultatua: 2021-02-16.\n↑ (Gaztelaniaz) «Lorena Ramírez, la corredora con sandalías más veloz del mundo» Más Aire Noiz kontsultatua: 2021-02-16.\n↑ (Gaztelaniaz) Méndez, Frida. (2020-01-03). «Este es el documental de Lorena Ramírez, la corredora rarámuri» Revista Travesías | Inspiración para viajeros Noiz kontsultatua: 2021-02-16.\n"Lorena oin arinekoa" dokumentala\n"Lorena Ramírez la corredora rarámuri" bideoa\nXXI. mendeko emakumeak\nTrail running korrikalariak\nOrriaren azken aldaketa: 20 otsaila 2021, 00:19.


BERTXOKO 2015/02/18 - Arrosa\nGure sekzio izarrra bueltan ekarri dugu: BERTSO-TOPa!!! Bertso irri-negargarriez gozatzeko aukera paregabea.\nNola ez, Nafarroako Txapelketara ere buelta egin dugu ta askoz gehiago ere!!!\nHankak lurrin - Ilusioa - 2015-02-18